ועדת החוקה, חוק ומשפט, כנסת 20, פרוטוקול מספר 743, 2018-12-25 11:15

ניסן סלומינסקי: אני פותח את הדיון.

ניסן סלומינסקי: הדיון הוא רביזיה על הצעת חוק מעמדן של ההסתדרות הציונית העולמית ושל הסוכנות היהודית לארץ ישראל.

ניסן סלומינסקי: דקה אחת למי שרוצה לנמק את הרביזיה.

דב חנין: אדוני היושב-ראש, הכנסת הזאת מתפזרת.

דב חנין: לפי הסיכום שעליו הודיע יושב-ראש הכנסת, החקיקה מעכשיו תיעשה בהסכמת סיעות הבית.

בצלאל סמוטריץ': זה חל משבוע הבא.

ניסן סלומינסקי: מחוק הפיזור.

בצלאל סמוטריץ': אם היום אנחנו מעבירים את זה, אין שום בעיה.

נורית קורן: ממחר.

נורית קורן: עוד לא התפזרה הכנסת.

מוסי רז: זה מה שאנחנו אומרים, שהיום לא מעבירים את זה.

דב חנין: אדוני היושב-ראש, אנחנו מדברים על מהלך שאיננו נמצא בהסכמה.

דב חנין: הכנסת הזאת מתפזרת.

דב חנין: על החוק הזה יש ויכוח.

דב חנין: כשתתכנס כנסת חדשה, היא תוכל להחליט אם היא רוצה את החוק הזה או לא רוצה את החוק הזה.

דב חנין: לדעתי, אדוני היושב-ראש, גם מבחינתך כיושב-ראש ועדה, או כיושב-ראש הוועדה שתדון בחוק הזה בעתיד אם ירצו לחדש אותו, לא נכון לגמור ולסגור אותו כרגע בצורתו המאוד מאוד בעייתית והבלתי חוקתית שעליה דיברנו פה בהרחבה.

דב חנין: אני מציע לך, אדוני היושב-ראש, לאשר את הרביזיה, לפתוח את החוק לדיון באופן כזה שלא נייצר עובדות במקום שהוא לא מוסכם, לא נכון וגם לא חוקתי.

מוסי רז: עלה כאן העניין של חוסר הסכמה.

מוסי רז: גם בגלל הקדמת הבחירות, גם בגלל שזה יום שלישי וכך נהוג, וגם כי אנחנו רואים מה הנוכחות כאן - - נדמה לי שבדיונים בחוק הזה - על אף שאני לא חבר בוועדה באתי רק לחלק מהדיונים - עלתה אי החוקיות שלו, עלה שזה מעשה הכשר לדברים שאנחנו לא יכולים לקבל אותם.

מוסי רז: תנסו לחוקק אותו בכנסת הבאה.

ניסן סלומינסקי: יש שתי רביזיות: רביזיה אחת של רועי פולקמן על כל החוק, רביזיה אחת של מיכל רוזין על סעיף 1.

מוסי רז: זה מוכיח שאין הסכמה.

ניסן סלומינסקי: מי בעד הרביזיה של רועי פולקמן, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 3

ניסן סלומינסקי: נמנעים – אין

ניסן סלומינסקי: מי בעד הרביזיה של מיכל רוזין על הסעיף הספציפי, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 3

ניסן סלומינסקי: נמנעים – אין

ניסן סלומינסקי: החוק אושר לקריאה ראשונה בוועדת חוקה.

ניסן סלומינסקי: תודה לכולם.